Forum 2004 - Documents: Alternatives als moviments de dones. Democratitzem la paraula\nContinguts > Viure i Conviure. Fòrum Mundial de les Dones > Alternatives als moviments de dones. Democratitzem la paraula\nAlternatives als moviments de dones. Democratitzem la paraula\nMarta Sarró ha parlat en nom de Diversa. Aquesta associació s’encarrega de lluitar contra la discriminació laboral, tant de tipus horitzontal com vertical. Amb aquest objectiu, primerament va defensar la igualtat d’oportunitats; després, la igualtat a escala material, i ara duu a terme estratègies de recursos humans per canviar l’entorn laboral. A causa dels canvis produïts a escala social i en els estils de lideratge, on es potencien valors que històricament s’han associat a les dones (comprensió envers els treballadors, capacitat de treballar en equip, etc.) en contra dels valors associats a l’home (agressivitat, imparcialitat, etc.), actualment resulta útil emprar els estereotips femenins com a estratègia per facilitar l’accés de les dones al treball.\nDoreen Reddy, de la Fundació Vicenç Ferrer, ha explicat que, a causa del fet que la societat de l’Índia no és paritària, aquesta organització ha hagut d’emprar polítiques específiques per evitar el patriarcat dins del funcionament de la Fundació. En aquest sentit, han portat a terme polítiques de gènere que promouen la formació femenina, mantenen el 40 % de dones en la plantilla de treballadors, fan promocions al lideratge exclusives per a dones, prenen mesures disciplinàries per als homes discriminatoris, han creat un grup de dones que escolten els problemes de les seves companyes i intenten posar-hi remei, etc. Aquestes iniciatives han estat incitades per Anne Ferrer.\nLuisa Roldán ha presentat l’associació FACEPA. Es tracta d’un grup que organitza debats sobre diversos temes on participen dones de diferents races, estatus socials, religions, etc. Han elaborat un manifest en el qual exigeixen la presència de les dones sense estudis universitaris en els debats on es tracti la problemàtica de gènere.\nSefa Amell ha parlat en nom del Col·lectiu de Dones a l’Església. El Vaticàcontinua sent el principal promotor del patriarcat, com ho demostren els darrers articles apareguts en diversos diaris on es defensa el paper de la dona en el nucli familiar com a cuidadora i on es critica el feminisme radical. «El feminisme sempre és radical en la lluita contra el patriarcat». «La feminització és el gran signe profètic dels nostres temps». «La feminització també està inspirada en l'Evangeli». «Hi ha d'haver-hi dret a les diferències, sense que les diferències impliquin desigualtat».\nRS Avenç dels drets polítics i socials de la dona.


Salou trenca el contracte amb l'empresa Tempo després de 6 mesos de conflicte\nEl consistori, que reté les factures des del novembre, garanteix el cobrament dels sous pendents a tots els treballadors\ndimecres, 29 de gener 2020 - 19:25h\nQuasi mig any després de l'inici del conflicte amb l'empresa Tempo Facility Services, l'Ajuntament de Salou ha decidit rescindir el contracte de la neteja de les dependències municipals i iniciar el procés per buscar una nova concessió. Cal recordar que els treballadors i treballadores d'aquesta subcontracta van convocar dues vagues amb motiu dels continus impagaments i endarreriments en les nòmines que mantenia l'empresa amb la plantilla.\nA la recerca d'una solució provisional per mantenir el servei fins que arribi la nova adjudicació\nEl consistori va iniciar fa 15 dies la resolució del contracte i aquest dijous, 30 de gener, acaba el termini per presentar al·legacions i perquè el contracti quedi anul·lat de forma definitiva. A partir d'aquí, l'Ajuntament iniciarà un nou procés de licitació. Segons ha explicat el regidor de Serveis Generals, Jesús Barragán, la tramitació fins a tenir una nova empresa pot durar fins a quatre mesos. «Mentrestant, estem en disposició de tenir una solució transitòria de cara a la pròxima setmana perquè el servei se segueixi prestant durant tot aquest temps», afirma.\nEl contracte anual del consistori amb l'empresa, signat fa menys d'un any, era de 900.000 euros i mensualment en pagava uns 75.000. Com a mesura d'urgència per forçar una solució, des del passat mes de novembre l'equip de govern va decidir no abonar les factures pendents a Tempo fins que no pagués els sous pendents de la plantilla i tornés a oferir el servei amb normalitat.\nEls treballadors i treballadores de Tempo, en una de les concentracions a l'Ajuntament de Salou. | Cedida\nTot i això, la resolució del conflicte laboral no ha arribat mai, la plantilla encara no ha cobrat, les dependències segueixen sense neteja i el consistori ha decidit tallar de soca-rel. La situació és similar a la Diputació de Tarragona i altres ajuntaments, com el d'Altafulla, on també es trencarà el contracte amb Tempo.\nSalou garanteix el cobrament de les nòmines pendents amb l'import de les factures que reté des de fa dos mesos\n«Tenim les factures retingudes i amb aquests diners, després de liquidar el contracte, garantim que els treballadors puguin cobrar el que li deuen», detalla el regidor. Així mateix, la nova empresa que entri per fer-se càrrec de la neteja dels equipaments municipals haurà de subrogar les treballadores actuals.\nSegons ha explicat el president del comitè d'empresa, Manuel Carmona, la pròxima setmana tenen previst reunir-se amb membres de l'equip de govern per acabar de tancar el tema. «Suposo que en un mes Tempo haurà desaparegut ja», celebra.\nSalou Ajuntament de Salou sindicats neteja


L’epidemiòleg explica que costen entre quatre i deu euros i que d’aquí a uns mesos cadascú se les podrà fer a casa\nActualitzada el 17-09-2020 10:23\nLa Conselleria de Salut ja ha comprat els primers testos ràpids per detectar el coronavirus en deu minuts. Ho ha revelat el doctor Oriol Mitjà en una entrevista al No ho sé de RAC1. Són proves que es podrien fer just abans d’esdeveniments culturals o partits de futbol i que valen molt menys que un PCR, entre quatre i deu euros.\nExplica que fins ara s’havien produït alguns d’aquests testos, però cap tenia una precisió elevada. Ara, en canvi, han sortit dos o tres manufacturadors que els fan amb alta sensibilitat.\nEls tests d’antígens tenen avantatges respecte a la PCR. Tarden deu minuts, i costen entre quatre i deu euros. El problema és que cap tenia una precisió molt elevada. Ara han demostrat que tenen alta fiabilitat\nOriol Mitjà epidemiòleg\nLa Conselleria de Salut els està avaluant de manera externa. Ha rebut una comanda de 250 i ja hi ha quatre laboratoris a Catalunya que estan fent testatges abans de fer una comanda a gran escala\nMitjà explica que es poden fer servir per a múltiples escenaris. Serveixen per fer un cribratge massiu en situacions de risc amb aglomeracions com en espectacles, també en resposta als brots d’escoles; si un nen dona positiu, se li fa a tota la classe. I a les residències de gent gran, per a qualsevol visitant extern.\nD’aquí a uns mesos se les podrà fer cadascú des de casa\nMitjà explica que, ara per ara, la prova comercialitzada l’ha de fer personal sanitari, però espera que es pugui comprar per internet i te la puguis fer tu mateix.\nEspero que en dos mesos tinguem la confirmació que la mostra de saliva o nasal sigui efectiva, te’l puguis comprar per Amazon i fer-te’l tu mateix a casa\nMitjà també explica que no és partidari de reduir la quarantena de 14 dies a 10, tal com va avalar el doctor Trilla en una entrevista a El món a RAC1.\nEntre el dia 10 i 14 hi ha un 15% de persones desenvolupen els símptomes. Si li sembla que no és trascendental, doncs es pot escurçar\n12-09-2020 11:30 ‘VIA LLIURE’\nTrilla avala escurçar de 14 a 10 dies la quarantena pels contactes de coronavirus


Inaugurem un any ple d'incerteses - Regió7 :: El Diari de la Catalunya Central\nInaugurem un any ple d'incerteses\nSense doblegar, no podem guanyar. Els mesos de Pedro Sánchez a la Moncloa representen bona prova d'això\nricard sánchez andrés 14.02.2019 | 00:09\nMolts vam veure l'entrada de Sánchez a la Moncloa com una alenada d'aire fresc vist el que havia substituït. Però per desgràcia el pas dels mesos s'està encarregat de tornar-nos a presentar un govern de «gestitos» fluixos fins i tot covards i pocs canvis. Els canvis promesos arriben amb comptagotes i, en general, més descafeïnats del que s'anunciava. La reforma laboral, no cau, el subsidi per als majors de 52 anys continua pendent dels pressupostos. Els lloguers semblen impossibles de regular, els fons voltor continuen acaparant habitatge, l'ocupació no millora en la seva qualitat. La mal anomenada austeritat neoliberal i tota la seva càrrega ideològica i pràctica es mantenen. A causa d'això, la població se segueix empobrint, es degrada sistemàticament l'àmbit públic, es buiden les arques de l'Estat i els milmilionaris augmenten. Aquesta austeritat neoliberal, agafada com una paparra al cor mateix de l'aparell de l'Estat del règim del 78, enverina, a cada pas, l'aire fresc imprescindible per millorar la vida de la immensa majoria de la població.\nPer guanyar aquest oxigen necessari resulta imprescindible desfer tot l'entramat de pèrdua de drets confeccionat a força de decrets en els anomenats divendres de dolors que eren aquells consells de ministres de Rajoy i el corrupte PP. Desfer aquest entramat neoliberal depèn avui molt més del carrer que del Parlament. Per això és fonamental la mobilització feminista i la vaga del 8 de març, que ja ha situat darrere seu moviments socials i sindicats. És important que s'obri un procés d'informació i mobilització que persegueixi la fi de la bretxa salarial de gènere a les empreses, així com garantir un salari mínim, un conveni mínim de 14.000 euros l'any i forçar un diàleg social que retiri la reforma laboral del 2013. Carrer i unitat representen la garantia que aquell buf d'aire fresc que va desallotjar Rajoy en la votació parlamentària s'assenti sobre bases populars que permetin doblegar l'austeritat i la seva pestilència neoliberal. Sense doblegar, no podem guanyar. Els mesos de Pedro Sánchez a la Moncloa representen bona prova d'això. En aquest temps, els canvis importants són fills de la mobilització i la resistència acumulada en els últims anys. En pensions, gràcies a les mobilitzacions dels pensionistes, es trenca, gràcies a les pujades de l'1,6% i del 3% per a les mínimes, amb el «dogma del 0,25» que va imposar el PP. El mateix passa amb l'augment del Salari Mínim a 900 euros bruts al mes. Hi ha hagut canvis, però tots ells, inclosos els esmentats, recordem que són fràgils i dubitatius perquè no responen a aliances de fons ni al ventall de forces polítiques plurals i diverses que van permetre fer fora Rajoy de la presidència del govern, ni a les forces socials (sindicats i moviments de dones, pensionistes o d'habitatge). Sánchez l'encerta quan se separa, poc o molt, de l'herència rebuda i l'erra escandalosament cada vegada que s'entesta a mantenir-la. Aquest és un dels principals balanços d'aquests mesos. L'altre, el cada vegada més evident esgotament del règim del 78, la major incapacitat del seu entramat institucional, jurídic, militar i monàrquic de definir (dins del seu marc) solucions que satisfacin ocupació, salari, habitatge, salut, ensenyament, drets de els pobles a decidir, autonomia municipal, llibertat d'expressió i drets de les dones i de les persones emigrants.\nEntre el paper i la realitat el forat és gran i tendeix a ampliar-se sobretot a Catalunya, on una gran part de la població veu amb desconfiança i estupor el judici als líders socials i polítics, amb el convenciment de que és un judici sense garanties jurídiques pel seu contingut polític prefixat, on s'equipara posar urnes a utilitzar les armes, o l'esclat de la rebel·lió cívica pacífica de l'1 d'octubre amb una sedició i rebel·lió armada. I recordem que tenim un tripartit d'ultradreta a Andalusia que vol un 155 etern a Catalunya i que vol repetir la seva fórmula de odi a tot l'estat. Per això el carrer, la mobilització social i la seva unitat constituiran, com sempre, la millor esperança i el mitjà més ferm per imposar els canvis necessaris en un any que vam inaugurar amb profundes incerteses econòmiques i polítiques.


Rajoy insta ERC a sortir del «bucle absurd» i formar Govern «legal» - Diari de Girona\nRajoy insta ERC a sortir del «bucle absurd» i formar Govern «legal»\nacn 09.05.2018 | 11:11\nRajoy insta ERC a sortir del «bucle absurd» i formar Govern «legal» MADRID\nEl president del Govern central, Mariano Rajoy, va instar ahir ERC a sortir del «bucle absurd» d'anteposar els interessos personals «d'un sol individu», l'expresident Carles Puigdemont, als dels catalans i a deixar que s'investeixi un president «legal».\nEn resposta a una pregunta del senador gironí d'ERC Joaquim Ayats sobre el funcionament de la justícia a Espanya, el president de l'executiu va reclamar que deixin de preocupar-se tant per aquesta qüestió i d'atribuir responsabilitats a d'altres perquè ni l'Estat ni els jutges tenen la culpa que els independentistes siguin «incapaços» de formar govern.\nSegons el seu parer, el que la «immensa majoria» dels catalans vol, hagin votat el que hagin votat, és que es formi «un Govern que atengui les seves necessitats dins de la llei, que governi per a tots i acabi amb la divisió de la societat».\nAixí, va reclamar als independentistes que acatin i respectin les lleis, així com els requeriments judicials, i deixin de generar «enfrontament i frustració» a la societat, a més de «fabular sobre fosques ingerències del Govern sobre els jutges i els tribunals».\nEl senador gironí va assegurar que els presos independentistes no són a la presó per haver comès un delicte de rebel·lió o sedició, sinó per «pura i simple venjança», per la qual cosa la justícia està en entredit a Catalunya, i «gran part de la població» se sent «atacada i no protegida».\n«Funciona al revés»\nAyats va recriminar que la justícia a Espanya «funciona al revés», no d'acord amb les proves sinó atribuint primer el delicte, ja que només d'aquesta manera s'explica que diversos exconsellers siguin a la presó a Espanya, mentre que d'altres estan lliures a diversos països europeus.\nPerò també va criticar la sentència contra La Manada o que uns joves siguin a la presó «per una baralla en un bar», en referència als successos a Altsasu, i ha lamentat que aquestes sentències «injustes» posen «en entredit» la justícia i l'Estat de dret.\n«Fora de la realitat»\nLa vicepresidenta del Govern espanyol, Soraya Sáenz de Santamaría, va subratllar que la reforma de la Llei de Presidència de la Generalitat per permetre una investidura a distància de Carles Puigdemont està «fora de la Constitució i de la realitat», i que el recurs al TC s'aprovarà avui.


La vida anònima de l’exnovia de Pau Gasol a Barcelona\nSilvia López Castros treballa a Barcelona, on ha recuperat l’anonimat\nper Redacció divendres, 19 d’octubre 2018 - 22:18h | Actualitzat a 19/10/2018 22:55h\nLa nova vida a Barcelona de l'ex de Pau Gasol. | Zimbo\nSilvia López Castro, de 28 anys, no és una de les figures més mediàtiques a Catalunya, tot i que forma part de la vida d'un dels esportistes catalans més mediàtics de tots els temps com Pau Gasol (38 anys). Forma —o formava— part del grup de dones i xicotes d'esportistes, allò que popularment es coneix com a WAG, i va sortir de l'anonimat l'any 2009, quan va començar la relació amb el gran dels Gasol.\nSilvia va gaudir de la fama als Estatus Units, acompanyant al seu xicot als partits dels Lakers i treballant com a 'cheerleader'. Mai va protagonitzar les portades de les revistes del cor, però va començar a ser una cara habitual en els cercles més selectes de Los Ángeles. L'any 2014 la relació entre els dos joves es va trencar, i Silvia va haver de decidir si seguir entre les celebrities de la costa oest o tornar a Espanya i refugiar-se en l'anonimat.\nSilvia López torna a l'anonimat\nLa jove va escollir la segona opció. Tots els mitjans van parlar de la ruptura en el seu moment, però després de la separació no han tornat a sortir notícies de López Castro. Tampoc han transcendit mai els motius reals de la separació, tot i que les revistes del cor van publicar tota mena de teories.\nSegons informen ara alguns mitjans espanyols, Silvia ha trobat feina com a content manager (encarrega de continguts) de l'aplicació mòbil de salut Carrot Health. Concretament, es dedica a traduir textos i supervisar-los en funció de les necessitats de l'empresa. D'altra banda, sabem que la jove va viatjar a Austràlia aquest passat mes de febrer per realitzar un treball per l'empresa My Chemist Warehouse Group.\nPau Gasol anuncia la seva boda\nSembla doncs, que l'ex de Pau Gasol ha decidit tallar qualsevol connexió amb el seu passat als Estats Units i ha decidit centrar-se en la seva carrera professional, lluny del soroll mediàtics i de les portades de la premsa del cor. ¿Tornaran algun dia? Sembla prou difícil, ja que l'estrella del bàsquet ha anunciat boda amb Catherine McDonnell.\nCatherine té 10 anys menys que Pau (28) i ha treballat com a reportera d'ABC News i FOX. De moment, encara no hi ha data per la boda, però se'ls pot veure feliçment enamorats en diverses publicacions a Instagram.\nLaura Escanes sorprèn tothom amb un trencador canvi de look\nMales notícies per al marit d'Ana Rosa Quintana


Dates: del 16 al 30 de juliol de 2022\nLloc: Casamance, Senegal\nPreu: 1.750 € (vols no inclosos). 15% de descompte per a Alumni, i estudiants d’Elisava i LCC. El preu inclou l'assegurança durant l'estada al Senegal\nNombre mínim d'estudiants: 24\nIdioma: Programa en Anglès/Castellà/Francès\nDirecció: Ramon Llonch, Saúl Baeza\nNota: Per respecte i cautela amb les comunitats d'artesans/es que es visitaran durant l'estança a Senegal, es demana que els i les alumnes duguin el resultat recent d'una prova Covid-19 negativa\nRoute Artlantique és el primer viatge de workshops creatius al Senegal. Un intercanvi educatiu entre l’Àfrica i estudiants internacionals, professors i professionals de totes les disciplines creatives.\nEl Senegal és un focus de creativitat a l’Àfrica de l’Oest, on el coneixement i les tècniques ancestrals coexisteixen amb els problemes actuals. La ruta que proposem posarà els participants en contacte amb els dissenyadors, artesans i comunitats locals amb notorietat global.\nDescobrir el potencial de la creativitat africana.\nConstruir un pont permanent de comunicació fent servir l’idioma de la creativitat.\nEntendre com la globalització té distancies reduïdes, però no diferències.\nAssumir que el nomadisme és un punt fonamental de treball futur.\nDesafiar el límits del disseny, la cultura i la producció.\nParticipa en una experiència única que només podràs viure lluny de les teves rutines diàries.\nEl programa, de dues setmanes de duració, està organitzat per Ramón Llonch, fundador de la Route Artlantique, i inclou visites a workshops de dissenyadors i artistes locals senegalesos, fent servir fusta, tèxtils, batik o joies, entre d’altres materials. Amb el coneixement de les eines i processos vinculats a cada dissenyador i el context i la gent, els estudiants desenvoluparan diversos projectes.\nSituat entre Gàmbia i Guinea-Bissau, Casamance és una part cultural i geogràficament única del Senegal, amb un patrimoni orgullós, un gresol ètnic, un exuberant paradís de verd, vies navegables vibrants custodiades per manglars abundants, palmeres i boscos verds.\nEns situarem a Edioungou, un petit poble prop d'Oussouye; i durant dues setmanes ens mourem per diferents zones, d'est a oest, coneixent artesans locals, compartint tècniques i descobrint la bellesa, els misteris i les tradicions dels habitants de Casamance.\nVa adreçat a estudiants de disseny i altres persones creatives motivades per treballar en diferents situacions, amb capacitat de donar i rebre. Persones obertes, receptives a noves cultures i tradicions, i que volen incorporar una autèntica experiència intercultural a la seva cartera. Persones amb capacitat per col·laborar dins d'un grup gaudint d'un ambient únic.\nVolem crear una comunitat de disseny multicultural. Creiem que els dissenyadors tenen la clau per canviar el món per a millor en tot allò que creen, construeixen i imaginen per a la humanitat. Creiem que l'intercanvi amb dissenyadors de diferents cultures ens apropa i ens ensenya sobre nosaltres mateixos i el món que ens envolta, alhora que ens permet crear un canvi pròsper i durador per al planeta i la seva gent. L'escenari de disseny cada cop més sofisticat del Senegal és el lloc perfecte per acollir aquesta experiència única d'aprenentatge mitjançant el viatge. L'objectiu és donar visibilitat i fer ressò de la singularitat dels talents africans, la majoria encara desconeguts per la resta del món, i fins i tot al mateix continent. Route Artlantique també serà una manera d'atreure altres dissenyadors i de preservar vives les tècniques locals i tradicionals.\nL'aspecte més important de la Route Artlantique African Workshops for Creatives és el seu element educatiu, però assegureu-vos que també sou conscients d'estar en un país que potser no coneixeu gaire i pot ser un repte. Us recomanem que seguiu els nostres senzills consells, exerciu el sentit comú, allunyeu-vos dels carrers foscos, moveu-vos en taxi i eviteu portar joies cares per aprofitar al màxim el vostre temps a l'estranger i no acabar aclaparat.\nPer entrar al Senegal, tots els nacionals d'Austràlia, britànics, canadencs, altres UE i Estats Units requereixen un passaport vàlid almenys tres mesos des de l'entrada. Se us pot denegar l'entrada si no es presenten proves de tornada o continuïtat.\nEls nacionals esmentats anteriorment no requereixen visats per al Senegal.\nEl preu de la quota inclou l'assegurança durant l'estada al Senegal, proporcionada per Elisava.\nEncara que el risc per al viatger mitjà al Senegal és baix, preguem evitar riscos i que cada persona s'asseguri d'estar al dia a les vacunes rutinàries abans d'aquest viatge. Per viatjar a Senegal calen les vacunes de la febre groga i l'hepatitis. Per a la malària, és obligatori que cada persona porti les seves pròpies dosis de Malarone o succedanis.\nLa unitat monetària és el Franc de l'Àfrica Occidental (CFA). Les ciutats més grans del país disposen de bancs i oficines de canvi.\nSi us plau, manteniu tot l'equipatge personal dins de la restricció de la companyia aèria corresponent, és a dir, 20 kg o menys. Si els viatgers poden, recomanem que portin una motxilla (preferiblement amb marc integrat) i una bossa de dia. No es recomana portar maletes grans, ja que poden ser difícils d'emmagatzemar als vehicles.\nÉs probable que el temps sigui càlid durant el dia, però podria fer fred o ploure al sud del país.\nFotocòpies del passaport, el visat i la informació de l'assegurança mèdica.\nMedicaments amb recepta a la bossa de mà, en ampolles originals (inclou inhaladors, etc.)\nGel de mans antibacterià.\nMedicaments sense recepta per a al·lèrgies, mals de cap, petites rascades, etc.\nProductes repel·lents d'insectes per a picades de mosquits.\nAmpolla d'aigua reutilitzable per omplir cada dia.\nCrema solar impermeable SPF 30+.\nLlanterna amb piles de recanvi.\nProductes d’higiene (sabó, xampú, condicionador, pasta de dents/raspall, etc.).\nCàmera amb targeta de memòria addicional, bateria i carregador (pot ser necessari un convertidor).\nBosses per a productes d’higiene i roba mullada.\nSabates esportives que no t'importi embrutar.\nSabates còmodes per caminar o sabatilles esportives caminar.\nSandàlies o xancletes (les millors són les sandàlies amb corretges).\nRoba per dormir.\nGorra o ulleres de sol/lentilles (porteu un parell addicional si són receptades).\nJoies cridaneres o cares\nDispositius electrònics que es puguin fer malbé durant el viatge.\nPrograma + itinerari per dies\nDisseny, gent i cultura a Mèxic\nDirecció del programa: Carmen Malvar\nDates: Del 2 al 17 de setembre de 2022\nLloc: Oaxaca, Mèxic\nPreu: 1.750 € (vols no inclosos). 15% de descompte per a Alumni i estudiants d’Elisava. El preu inclou l'assegurança durant l'estada a Mèxic\nData límit inscripcions: 20 de juliol\nNota: Per respecte i cautela amb les comunitats d'artesans/es que es visitaran durant l'estança a Oaxaca, es demana que els i les alumnes duguin el resultat recent d'una prova Covid-19 negativa\nOaxaca és sinònim de diversitat biològica i cultural. És un paradís on les formes, els colors, els aromes i el saber del passat prehispànic es fonen amb les expressions contemporànies, creant-se així un mosaic d’intercanvis, diàlegs i discussions socials dels nostres temps que ofereixen experiències úniques als seus pobladors i visitants. Oaxaca és actualment una font d’inspiració per a artistes, dissenyadors i amants de l’art, un espai de creixement i aprenentatge per als creadors. A Mèxic, el disseny ha existit sempre a tot arreu: a la botiga de la cantonada, als mercats, a les fondes i, en general, en el dia a dia; som una cultura que s’inclina cap al que és visual. La inspiració ve d’allò que coneixem: de la religió, del menjar, de la natura, dels nostres costums i tradicions; del nostre univers mexicà. És justament aquesta inspiració la que actualment ha portat els artesans i dissenyadors a generar propostes innovadores i de tendència. La barreja dels coneixements dels dos, els processos que cadascun general, culminen en el que molts denominen “disseny mexicà”.\nPrograma en col·laboració amb CADA Foundation, plataforma que treballa per fomentar i facilitar que els artesans i proveïdors locals s'integrin en l'economia local i global. El seu objectiu és aconseguir, de forma viral, models sostenibles des del punt de vista mediambiental, social i econòmic basats en un diàleg amb l'enfocament artesanal de les diferents comunitats.\nAquest viatge permetrà als participants conèixer i reflexionar sobre el context en què s’està desenvolupant aquest fenomen d’intersecció entre l’artesania, el disseny i l’art. Hi haurà:\ntrobades amb artesans, dissenyadors i artistes;\ntallers pràctics per explorar diferents materials i tècniques com la fusta, el fang, els teixits, l'estany, el gravat;\nvisites a zones arqueològiques, i\nexperiències relacionades amb la gastronomia i la biodiversitat d'Oaxaca.\nEl viatge té una durada de dues setmanes, inclosos els caps de setmana. L'horari d'activitats per dia és d'aproximadament 8 hores, excepte durant dos dies en què les activitats seran més curtes perquè els participants puguin descansar i fer la seva pròpia activitat.\nProfessores: Ana Paula Fuentes Quintana\nMínim: 12 participants\nMàxim: 14 participants\nÀrea: Disseny, arts, estudiants d’arquitectura o professionals\nEstada en habitacions dobles compartides.\nEsmorzars i dinars inclosos (sopars no).\nVols i arribada\nEls vols d'anada i tornada no estan inclosos en el preu.\nHas d'arribar el 2 de setembre a Oaxaca.\nHi haurà un sopar de benvinguda la nit del 2 de setembre.\nNo cal saber espanyol; sempre hi ha un traductor amb nosaltres. Si parles una mica d'espanyol, serà bo pel teu viatge. Els mexicans són extremadament hospitalaris i pacients.\nDocumentació/Passaport i visat de viatge a Mèxic\nEls ciutadans que viatgen a Mèxic han de portar un passaport vigent (per als participants d'Espanya, si us plau, comprova els requisits a l'ambaixada de Mèxic a Espanya).\nÉs responsabilitat teva obtenir la documentació adequada. Els participants han de posar-se en contacte amb la seva ambaixada, consolat o companyia aèria nacional del país on viatgen per esbrinar els requisits d’entrada.\nLa majoria dels viatgers necessiten un visat mexicà per viatjar a Mèxic. Confirma aquestes condicions amb la teva ambaixada. Aquest document, anomenat Forma Migratòria Múltiple, se t'entregarà a l'avió en arribar a Mèxic i se't segellarà en passar per la duana. Guarda aquest visat en un lloc segur. Si el perds seràs multat i possiblement endarrerit en sortir del país.\nDiners en efectiu i canvi de moneda\nEt recomanem que tinguis una targeta de caixer automàtic o de dèbit per treure diners. Els caixers automàtics són amplis i moderns i estan disponibles a la majoria de les ciutats on ens allotgem. També pots portar diners en efectiu o xecs de viatge per canviar-los per pesos en bancs o cases de canvi, però l'accés a aquests serà limitat. La majoria dels llocs no accepten targetes de crèdit per a les compres, encara que es poden utilitzar en un caixer automàtic o en un banc per obtenir diners en efectiu si es coneix el pin. Al sud de Mèxic no s'accepten pesos no mexicans per a les compres i els xecs personals no tenen valor.\nVestimenta i comportament\nAlguns dels pobles i llars que visitarem són molt tradicionals. Encara que no hi ha tabús, és recomanable vestir de manera conservadora per respecte. Als pobles no es recomanen els pantalons curts, els vestits curts, les camises sense mànigues, les samarretes de tirants ni la roba ajustada. A les ciutats més grans o als pobles de la costa la vestimenta és menys conservadora. Es recomana encaridament portar un barret pel sol.\nPer afavorir la seguretat personal, es recomana mantenir un perfil baix, a banda de vestir amb discreció, no portar joies ni objectes cars, viatjar amb una quantitat limitada de diners en efectiu, etc. El consum d’alcohol ha d’ajustar-se a la normativa local, recordant que el consum d’alcohol en públic ha de ser responsable i moderat per evitar situacions de vulnerabilitat o inseguretat. Aconsellem encaridament no introduir al país, consumir o comprar cap tipus de droga.\nDurant el teu viatge veurem i farem coses que els turistes mai no arriben a fer, però també hi haurà una mica de temps per fer el que fan els turistes: veure les ruïnes i les esglésies daurades, passejar pels museus, les galeries i els mercats, caminar sense rumb per l'increïble parc central, dirigir-se a la tranquil·la costa del Pacífic... Et recomanem encaridament que aprofitis el teu viatge i programis una mica de temps extra abans o després del viatge.\nSi us plau, llegeix les recomanacions del Centre de Control de Malalties dels EUA o del Departament de Salut nacional per viatjar a Mèxic i consulta amb el teu metge sobre les teves necessitats específiques.\nEl problema de salut més comú a Mèxic per als turistes és la diarrea del viatger causada per microbis als quals els nostres intestins no hi estan acostumats. Rentar-se les mans abans dels menjars és una excel·lent mesura preventiva i és una bona idea portar tovalloletes per a les mans o sabó sense aigua. En general, disposem d’aigua pura a la furgoneta i l’aigua embotellada és fàcil d’aconseguir a les botigues. La deshidratació és un problema comú amb la diarrea. Gatorade és una beguda rehidratant decent i està disponible a Mèxic. Per a un rehidratant de millor qualitat, considera viatjar amb Hydralite en pols o equivalent.\nSi prens medicaments amb recepta, porta el teu propi subministrament, incloent una còpia de la teva recepta. Porta un parell d'ulleres extra si les fas servir.\nEn cas d'accident, lesió, malaltia o robatori, considera la possibilitat de contractar una assegurança de viatge si la teva pòlissa no la cobreix.\nUna bona salut física i mental és essencial per gaudir d´aquests tallers i viatges rurals. És possible que vagis a zones escarpades allunyades de les instal·lacions mèdiques modernes. Es recomana una bona condició física com a preparació per a tots els viatges. En enviar el dipòsit i el formulari de reserva signat, el passatger certifica que no té cap condició física o altre tipus de discapacitat que pugui crear un perill per a si mateix o per a altres passatgers. És essencial que qualsevol participant amb una condició mèdica que requereixi un tractament regular o que es pugui veure afectada per l'activitat física moderada, l'altitud, la calor, el fred, la humitat, la pols, altres fenòmens naturals, condicions insalubres o aliments particulars, ho notifiqui a la FUNDACIÓ CADA i als responsables del viatge, per escrit, amb antelació al viatge.\nLa FUNDACIÓ CADA no assumeix cap responsabilitat per l’atenció mèdica ni per les necessitats dietètiques especials. Es podrà exigir als participants que presentin un certificat mèdic de bona salut. El criteri de la FUNDACIÓ CADA o de l’operador o guia local serà el que determini en última instància l’aptitud d’un participant per emprendre o continuar un viatge.\nLes circumstàncies mèdiques no es consideraran excepcions a la nostra política de cancel·lació. Tots els participants han d'estar coberts per una pòlissa d'assegurança mèdica vigent aplicable als viatges a l'estranger durant la durada del viatge, sota la seva responsabilitat. És possible que s'exigeixi una prova de cobertura.\nTots els participants han d'emplenar el formulari de participació, que inclou la informació de contacte personal de dues persones a qui cal avisar en cas d'emergència, inclosa la informació sanitària bàsica: informació sobre el grup sanguini i al·lèrgies a medicaments específics (per exemple: aspirina, penicil·lina, etc.), medicaments, estat de salut.


Una inauguració molt especial: El Bar de la Nuri.\nAquest 2020 se’ns dubte ha sigut un any de molts canvis i novetats.\nDurant els mesos d’abril, maig, juny i juliol hem estat realitzant obres a la zona del Supermercat Condis i a la zona del Bar-Restaurant de la benzinera Nuroil situada a l’Av. Can Pallarès s/n (Pol. Ind. Polizur) de Cerdanyola del Vallès. Aquests canvis responen al desig de modernitzar-nos seguint oferint el millor servei als nostres clients i clientes.\nEn aquest nou espai podreu trobar una gran varietat de productes i ofertes al millor preu. Podreu gaudir d’esmorzars complets, d’entrepans de tot mena, d’aperitius, refrescos, cafès i molts més!\nTambé, hem incorporat algunes novetats irresistibles com ara l’oferta burger: carn de vedella, enciam, tomàquet, formatge i patates al forn més un refresc per només 5,90€ o l’oferta pizza lover: pizzeta, patates al forn i refresc per 3,50€.\nEn “El Bar de la Nuri” descobriràs la combinació de l’experiència de més de 20 anys oferint aquest servei més la innovació del lloc creant així un ambient senzill i agradable per tots i totes vosaltres.\nHem volgut anomenar, de manera molt especial, el bar amb el nom “El Bar de la Nuri” perquè gran part dels nostres clients i clientes ens coneixen com “la Nuri” i hem cregut que és el millor homenatge possible.\nUs hem trobat molt a faltar i tenim moltes ganes de retrobar-nos amb tots i totes. Us hi esperem amb els braços oberts des de les 6:00h del matí fins a les 22:00h de la nit.\nMenjar bé, bo i de qualitat és possible a “El Bar de la Nuri.”


Nucli Antic VNG: 07/01/2012 - 08/01/2012\n"El cicle dels materials"\nSegons Medi Ambient de l'Àrea Metropolitana de Barcelona, hi ha diferents maneres d'enfocar la prevenció de residus: la reducció de la brossa que es genera, o la reutilització de productes. Aquesta última manera "promou la cultura de la reparació d'aparells per allargar-ne la vida útil i treure'n tot el profit abans que esdevinguin residus. L'objectiu és aconseguir variar la cultura d'usar i llençar i canviar els hàbits de consum".\nAquesta setmana visitem una botiga vilanovina ubicada al Nucli Antic que té per nom 2ma.es, i està especialitzada en compravenda d'objectes de segona mà, i que respon a una de les línies de sensibilització ambiental i de prevenció de residus, i és, la reutilització i compravenda de productes. Parlem amb en Jordi, al cap davant d'aquesta botiga i qui ha engegat aquest negoci el març del 2012. Ja feia molts any que tenia pensat obrir una botiga de 2a mà, tot i que especialitzada en puericultura, ja que ens comenta que els objectes i complements d'infants es reutilitzen poc. En un principi aquesta botiga ha començat amb objectes més quotidians, de primera necessitat. En els darrers mesos ha anat augmentat la diversitat d’estoc i hi podrem trobar diversitat d'equipaments per la llar: des de mobles a aparells electrodomèstics.\nEl procés de recollida de material i distribució de la botiga de 2ma.es és el següent: primer es mira l’estat de l’objecte de segona mà que arriba, i si està ben cuidat i necessita una mica de reparació es negocia un preu entre el propietari de l’objecte i la botiga. Pel que fa als objectes en molt mal estat, i que per tant necessiten força dedicació, poques vegades els reben ja que no surt a compte: "suposa masses recursos en la restauració i condicionament de l’objecte en mal estat". En relació a això ens comenta que algunes persones tenen l'apreciació que en una botiga de segona mà s'accepta qualsevol objecte que ja no s'utilitza. Matisa que no és així, s'accepten aquells objectes que estan en bon estat i encara tenen un possible ús per a terceres persones. Es treballa amb material ben conservat i que pugui ser accessible al client.\nEn la botiga de 2ma.es ens podrem trobar una mica de tot: mobles; objectes de puericultura; articles d'esport; aparells de televisió, so i elèctrics; ferreteria; cristall, i varis. Pel que fa mobles hi ha tauletes de nit, armaris, llits o prestatgeries. Si teniu menuts a casa, podreu trobar varis objectes de puericultura com seients elevadors pel cotxe, bicicletes adaptades per infants, cotxets, trones o seients adaptats per bicicletes. De l'oferta d'objectes d'esport, ens trobarem bicicletes per adults, patins en línia, una diana electrònica o una màquina vibratòria. Pel que fa als objectes de TV-so, una pantalla d'ordinador, cadenes de música, aparells TDT, o altaveus de música. Si se'ns ha esgavellat algun aparell elèctric de la llar, a la botiga de 2ma.es ens podem trobar un flex halógen telescòpic per l'estudi, làmpades, una impressores, telèfons fixes o inalàmbrics, un forn o un microones.\nDels objectes de ferreteria hi trobarem baguls de metall per eines vàries o un banc de treball. Pel que fa als objectes varis hi ha des d'una maleta de viatge, objectes de decoració per la llar com quadres, figures, teteres, coberteries, o una jaqueta de moto amb reforços. Val a dir que hi trobareu un prestatge ple de llibres. Si teniu algun llibre que ja no llegiu podeu intercanviar-lo per un que es trobi al prestatge de la botiga de 2ma.es. Si voleu veure part de l'estoc d'aquesta botiga podeu consultar al web 2ma.es.\nEn aquest format d’entendre i d’assumir el consum, cada vegada s'afegeixen més venedors/es i compradors/es. I es que abans de que molts dels nostres objectes quotidians i de la llar en bon estat acabin a les escombraries, que millor que fomentar la seva reutilització a terceres persones que en trauran profit ? En Jordi ens comenta que porta forces anys sensibilitzat amb temàtiques del medi ambient i social. A més, en el seu temps lliure la restauració és un hobbie: “arreglar les coses, recuperar-les, té per mi molt valor simbòlic, ja que recuperes records a través del valor sentimental que se li pot donar a un objecte”. Per ell té més importància respondre a la filosofia del reciclatge que fer negoci, sempre tenint en compte que s’han de treure beneficis per sobreviure i mantenir la botiga. Una cosa és el reaprofitament de les coses i una altre és “abusar” i treure massa de lo que hi ha. En relació a això ens comenta que es donen casos de botigues de segona mà que treuen un profit econòmic desorbitat de l’objecte que venen, trancant amb la filosofia de que una botiga de segona mà té com objectiu el reciclatge d’objectes i no l'especulació amb aquests.\nUna de les singularitats de la botiga de 2ma.es és el tracte amb els clients. A vegades, darrere d’una persona que ve a buscar objectes de segona mà, hi ha una de les moltes històries d’algú que s’ha vist afectat per la crisis i que ha perdut la feina. I no només qui compra, sinó qui es veu obligat a vendre objectes de molt valor. És per això que a vegades és necessari crear un vincle amb els clients i saber escoltar. No es tracta només d'una relació mercantil en la que compra i es venen objectes, sinó de la necessitat de sensibilitzar-se amb els clients, i propietaris dels objectes, ja que es pot trobar amb algú que es vegi obligat a vendre un objecte no per plaer, sinó per necessitat.\nEn Jordi ens explica que a més de persones de Vilanova i la Geltrú li ve gent de diferents indrets geogràfics: des d’Extremadura a la Rioja, i sobretot molts turistes. Solen ser persones que estan de pas al municipi i molts d'ells/elles són una demanda estable d’establiments especialitzats en objectes de segona mà. En altres països europeus la reutilització d'objectes és una pràctica molt més habitual i respectada que a casa nostre, no obstant, cada vegada més la gent d'aquí llença menys els objectes i els reaprofita. Amb el pretex de la crisis estan en auge nous hàbits de consum com aquest. Ens comenta que la majoria de clients que venen es per adquirir equipament per un pis de lloguer, per la segona residència, o aquelles persones que tenen recursos econòmics escassos. Val a dir que, amb la crisi socioeconòmica actual, aquests establiments estan en auge, malgrat que ms enllà de la necessitat d’estalvi de consum, hi ha una filosofia de la reutilització que posa en pràctica la filosofia 3R: reutilitzar, reaprofitar i reciclar. ("Botigues de segona mà".Butlleti e-Comerç. Diputació de Barcelona, gener 2012)\nPel que fa el dia a dia d’una botiga de segona mà, ens comenta que la singularitat ve donada perquè constantment has de negociar: tant amb els clients com amb els venedors d’objectes. Hi ha una tasca intrínseca en aquest tipus de negoci, i és fer entendre a les persones que un objecte que ha tingut una vida útil de molts anys no es pot vendre com un objecte nou. Se li ha donat un ús i s’ha amortitzat una part important del seu cost i valor inicial, tot i estar ben conservat. És per això que s’ha de pactar un preu que sigui ho més acotat i lleial a l’ús donat. Pel que fa als objectes relativament nous i molt poc utilitzats, el preu és més fidel al de l’origen. Val a dir que els objectes electrònics o electrodomèstics que volguem adquir a la botiga de 2ma.es tenen una mínima garantia d’una o dues setmanes per comprovar el seu estat. En el cas que sigui defectuós es fa efectiu el seu retorn. Un valor afegit de la botiga de 2mà.es és que, per aquelles persones que tenen objectes de segona mà i els volen revendre, en Jordi es desplaça in situ a casa seva per valorar el possible ús de l'objecte i negociar un preu d'acord mutu.\nLa botiga de 2ma. es està al C/ Sant Roc, 6\nL'horari és de dilluns a dissabte de 10 a 13 hores\ni de 17 a 20 hores.\nPublicat per Pla del Nucli Antic a 11:34 Cap comentari:\nEtiquetes de comentaris: Comerç i serveis al barri, Emprenedoria, Medi ambient\nSubvencions 2012 per als comerços del Nucli Antic\nEnguany, una de les actuacions prioritàries del PINA -Projecte Integral del Nucli Antic- de l'Ajuntament de Vilanova i la Geltrú per donar suport al petit comerç del barri i promoure nova activitat econòmica, és la dotació de subvencions per actuacions de rehabilitació de locals comercials en l'àmbit del Nucli Antic per aquest any 2012. Es dotarà d'un total de 50.000 euros per a diferents accions de rehabilitació comercial. Els ajuts cobriran el 50 % del cost de les actuacions fins a un màxim de 2.000 euros i s'hi poden acollir tots els establiments ja existents com els de nova implantació i obertura de nova activitat econòmica.\nAquests ajuts econòmics tenen com objectiu facilitar la modernització dels establiments comercials ubicats dins l'àmbit de la Llei de Barris conformada pel PINA. Podrà sol·licitar aquesta subvenció aquella activitat econòmica que tingui llicència d'activitat i/o estigui en tràmit. Per saber si el vostre establiment comercial s'ubica l'àmbit del PINA, podeu consultar els límits territorials del projecte.\nEs poden presentar les sol·licituds a partir del 30 de juliol fins al 15 d'octubre de 2012 a l'OAC. El criteri d'assignació d'aquestes subvencions és per rigorós ordre d'entrada.\nPer més informació al respecte, us podeu posar en contacte amb l'Oficina d'Atenció Ciutadana, Plaça de la Vila, 8. Telèfon: 93.814.39.00, o amb el Pla del Nucli Antic de la Regidoria d'Urbanisme, obres i habitatge: Carrer de Josep Llanza, 1-7, 1r, o al Telèfon 93.814.00.00 (ext: 2253, 2252, 2047); nucliantic@vilanova.cat\nORDENANÇA ESPECÍFICA REGULADORA\nMODEL DE SOL·LICITUD DE SUBVENCIÓ\nPublicat per Pla del Nucli Antic a 11:15 Cap comentari:\nEtiquetes de comentaris: Comerç i serveis al barri, PINA\nActivitats al nucli antic del 27 al 29 de juliol\nEl Tingladu. Del dijous 26 al diumenge 29 de juliol a la plaça de les Neus. Enguany, l’entitat celebrà el 5è aniversari.\nSopar del Correfoc i DJ's vilanovins. Patxanga la txaranga. Eluaka\nCONCERT amb: Pastora. Mine!. La Brigada\nConcert amb: Dr. Calypso. Miquel del Roig. Cesk Freixas. The Mamzelles\nOrganitza: Can Pistraus.\nMés informació: www.canpistraus.org ; http://festamajorvilanova.cat/\nHissada de la Senyera. Després del seguici, hi haurà una representació escènica amb el toc de campanes i la hissada de la senyera. L’Actor Sergi Lòpez llegirà el poema “Assumiràs la veu del poble” de Vicent Andrés Estellés. El seguici previ surt de la pl. de Pau Casals, continua pel c. de l’Església i finalitza a la pl. de Sant Antoni. Divendres 27 a les 19.30h. Organitza: Agrupació excursionista Talaia, Parròquia de Sant Antoni Abat, Pabordes de Festa Major.\nTradicional correfoc de Festa Major. El tradicional correfoc va començar a desfilar pels carrers de la ciutat el 1992, ara fa 20 anys. Aquell 1 d’agost, els seus impulsors, el Ball de Diables de Vilanova i la Geltrú, van dissenyar un recorregut que es manté idèntic avui dia.\nOrganitza: Ball de Diables de Vilanova i la Geltrú. Més informació: http://www.vilanova.cat/jsp/agenda/detall.jsp?id=15396\nRecorregut: Pl. de les Neus, C. de la Bomba, Pl. de Sant Antoni, C. de l’Esglèsia, Plaça de Pau Casals, C. de Sant Antoni, Pl. Llarga, C. dels Mercaders, Pl. de les Cols, C. de Sant Gregori, Rbla. Principal, C. de l’Almirall Colom, C. de Sant Felip Neri, C. de la Fruita i Plaça de la Vila on es farà el fi de festa. Divendres 27 a les 22:30h a la Plaça de les Neus.\nCaminada popular familiar. Diumenge 29 a les 08:00h. De Vilanova a Cubelles i tornada. 12 km sense pendents i a prop del mar. Sortida i arribada als Jardins de Francesc Macià. Inscripcions a la Botiga de la FM o a la Talaia.. Preu: 2 euros. Organitza la Talaia i Pabordes de Festa Major.\nTrobada de gegants. 40 è aniversari dels Gegants de la Geltrú. Diumenge 29 a les 17.30h . Sortida des de la Plaça de la Vila. Recorregut: Pl. de la Vila, C. de Sant Sebastià, C. de l’Almirall Colom, Rambla Principal, Pl. de les Neus, C. de Sant Gregori, Pl. de les Cols, C. dels Mercaders, Pl. Llarga, C. del Palmerar del Mig, Pl. del Pou, C. del Pont, Pl. de Font i Gumà, C. de la Torre i Pl. de l’Assumpció. Organitza: Colla de Geganters de Vilanova i la Geltrú.\nCercavila i exhibició de Falcons. Diumenge 29 a les 19.30h. Concentració a la plaça de les Neus, baixada per la rambla Principal i actuació a la plaça de la vila.\nExposició: Xino Xano cap el Tard. (Estiu. Arts escèniques, visuals, música). Visió creativa de Vilanova i la Geltrú enfocada des de perspectives personals, cadascuna d'una disciplina artística diversa, i amb la finalitat de mostrar l'acció creativa des d'una triple basant temporal, passat, present i futur. Els autors de les obres són en Ferran Ferrer Margalet, en Frances Pasqual i Moster i la Maria Garcia Rubio.\nEls horaris del Centre d'Art Contemporani La Sala són de dimarts a dissabte de 18 a 21 hores. Dissabtes, diumenges i festius, d'11 a 14 hores. L’accés és lliure i gratuït.\nVisitem Can Papiol. Casa-museu que evoca la vida quotidiana d’una família benestant del segle XIX. Fou la casa pairal dels Papiol, una de les famílies més influents i importants de la vila, que es va instal·lar a Vilanova a mitjans del segle XVII. Fou construïda entre el 1790 i 1801, en un lloc cèntric del nucli antic. La casa conserva l'estructura i distribució i la decoració originals. Cal reserva prèvia per telèfon al Museu.\nMés informació: museupapiol@vilanova.cat.\nDivendres i dissabte: de 10 a 13h i de 16 a 18h\nDiumenge: de 10 a 14h\nLes visites són amb guia i comencen a l’hora en punt. Divendres i dissabte la darrera visita és a les 12h i ales 17h. Diumenge a la 13h.\nQue el proper dimecres 1 d'agost, no hi haurà servei de Ludoplaça. La propera activitat serà dimecres 8 d'agost al Carrer de Sant Pere.\nPublicat per Pla del Nucli Antic a 10:13 Cap comentari:\nAquesta setmana la cosa va d’emprenedors creatius. Parlem amb en Raul Ramos, al cap davant de Cocolia, empresa vilanovina de disseny gràfic localitzada al Nucli Antic. En Raul va estudiar a l’EMAID Gràfica Publicitària i a la BAU, Escola Superior de Disseny de Barcelona, el graduat superior en disseny gràfic. Té un bagatge força intens en experiència amb el disseny gràfic. Va treballar fent pràctiques durant tres anys a TV3 al Departament d’Intercatius –CCRTV Interactiva-, i posteriorment es va iniciar amb només 25 anys com a free-lance. La decisió va venir donada per l’empenta de ser jove i perquè no tenia responsabilitats familiars que l’impedissin llançar-se a la piscina.\nTenia clar que es posaria pel seu compte i amb aquesta inèrcia va anar establint una cartera de clients. En Raul ens comenta que els principis sempre són quelcom durs per a un nou emprenedor. Ja sigui perquè els del teu voltant veuen només els riscos i et recomanen que vagis a ho segur, o per l'alt nombre d'hores que es dedica en els inicis, en detriment de la vida personal. El 2008 va decidir créixer com a empresa i crear un equip de treball. En l’equip són tres persones permanents, en Raul, el Fran i la Mireia, i temporalment està la Mika, que treballa amb ells com a becària durant els estius (tenen un conveni amb una escola de disseny francesa). Per últim faltava l'estudi on crear les idees. Van veure el local del carrer palmerar baix i van decidir ubicar-s’hi.\nCocolia és un estudi creatiu especialitzat en imatge corporativa, direcció d’art, disseny editorial, il·lustració, publicitat i disseny de websites. Els serveis que ofereixen a Cocolia són diversos: donen identitat corporativa i forma a les marques: papereria bàsica i disseny web. Fan les tasques corresponents de comunicació gràfica, i intervenció a l’espai creatiu: aparadors, instal·lacions... "En la cocteleria de Cocolia hi ha ganes de fer les coses ben fetes, gaudir de la creativitat i del nostre treball”. La metodologia de treball que apliquen és en equip, ja que prenen les decisions de manera conjunta. Els hi arriba una demanda i plegats elaboren la proposta amb uns objectius únics que s’ajustin a allò que els hi demana el client. En això ens diu que quan més llibertat els hi dóna el client, més creatiu i trencador és el resultat final. Com a curiositat, ens comenta que cada divendres a final de mes fan un taller a l’estudi per trobar noves solucions creatives de diferents formats, i fan des de serigrafies a taller de bodegons o pintura amb amelina.\nEn Raul ens explica que cadascú de l’equip de treball aporta quelcom diferent i especial en el procés de presa de decisions i creació del disseny gràfic. El Fran dóna la reflexió i significat necessari per aportar un missatge al projecte. La Mireia aporta l’excel·lència a través del perfeccionament i rigor en el disseny. En Raül té la visió intuïtiva, alhora que pragmàtica de la idea. I la Mika l’actitud positiva, alhora que la facilitat d’aprenentatge i de rebre informació. Val a dir que el 99 % de les persones els hi pregunten encuriosits el perquè del nom de “Cocolia". Doncs és ben senzill, l’al·lusió de “coco” o com trencar-se el cap en trobar idees i posar-les a la pràctica. I aquest nom va acompanyat d’una imatge gràfica en forma d’interpretacions múltiples. Hi pots veure un llamp, com quan et venen les idees de manera fortuïta, o una fletxa subtil, en quan a quina direcció prendre.\nVal a dir que al llarg d’aquests anys Cocolia ha estat reconegut per diferents premis de prestigi, tan a nivell local com a nivell autonómic: ha estat reconeguda pels premis ADEG -associació d'empresaris del Garraf,- el 2009 per la identitat Corporativa del Restaurant Negrefum, i per la pàgina web Zeropelo. El 2010, en la categoria de proposta creativa, per la identitat Corporativa de Magi Gual Dau.\nA nivell de Catalunya, han rebut dos premis de ADG-FAD -associació de directors d'art i dissenyadors gràfics- que té l'objectiu de promoure el disseny i l'arquitectura dins la vida cultural i econòmica del país. Aquesta associació dota de varies categories de guardons que premien l'excel·lència en diferents àrees: el disseny industrial; el disseny gràfic i comunicació visual; l'arquitectura i interiorisme; l'art i artesania; la joieria contemporània i la imatge i moda. Cocolia ha rebut dos premis LAUS 2012 de bronze, de disseny gràfic i comunicació visual: el Laus de bronze per la categoria d'Identitat Corporativa Administracions públiques i correspon al disseny corporatiu de l’Auditori Eduard Toldrà. L'altre LAUS 2012 de bronze l'han rebut per la creació de la imatge gràfica d’una campanya de Nadal que té per nom "Cuidadito con la navidad". I es que des de fa tres anys, l'estudi compta amb diferents vídeos orginals per facilitar per nadal.\nA més dels projectes propis de l'estudi de disseny gràfic, Cocolia és una de les empreses organitzadores del festival Blanc, conjuntament amb David d'Eboli (Adn studio). "Blanc és una idea de dissenyadors gràfics dirigida a dissenyadors gràfics": 2 dies, 2 workshops i 14 conferències. Ja porten varies edicions, i la propera serà el 2 i 3 de novembre del 2012 a Vilanova i la Geltrú i que porta per nom "Teniu una cosa per celebrar/ save the date".\nUna de les coses que ens podem trobar a l’estudi de COCOLIA es que cada setmana és diferent. No hi ha una monotonia. En Raül comenta que “un free-lance té un sostre, però que varies persones pensin en un projecte li dóna més qualitat”. Tot i que encara falta força pel nadal, us deleitem amb el vídeo "Cuidadito con la navidad" de Cocolia, parodia audiovisual que fa reflexionar a l'espectador dels excessos d'aquesta festa, amb un accent d'humor, una estètica vintage i una bona caracterització de cada personatge, cadascun d'ells amb una addicció marcada d'algun producte de consum típic d'aquestes festes. Val a dir que els protagonistes d'aquest vídeo són els mateixos "cocos" de l'estudi, a veure si els reconeixeu.\nCuidadito con la Navidad from cocolia on Vimeo.\nCocolia està al C/ Palmerar Baix, 6, Baixos 1a. L'horari que tenen és de dilluns a divendres de 9 a 14 hores i de 15.30 a 18.30 hores. Per contactar amb ells trucar al 938933886 o\nCocolia també està al facebook i al twitter: @cocolia\nPublicat per Pla del Nucli Antic a 10:57 Cap comentari:\nPrograma de Treball als Barris al Nucli Antic\nEl projecte "Treball als barris" és una línia d'actuació del Servei d'Ocupació de Catalunya per la realització d'accions en matèria ocupacional i de desenvolupament local. Els beneficiaris són els ajuntaments d'aquells municipis catalans que tenen aprovada la Llei de barris des de l'any 2004 fins l'any 2010, tenint en compte la Carta de serveis que s'ofereix a l'any de la convocatòria.\nEl PINA - Projecte Integral del Nucli Antic- de l'Ajuntament de Vilanova i la Geltrú enguany ha rebut una subvenció del Programa de "Treball als barris" pel desenvolupament de diferents accions. Es rep aquesta subvenció des de l'any 2008 per a la realització d'accions en matèria ocupacional i desenvolupament local. Enguany les accions de millora que s'han realitzat són:\nTreball als carrers per millorar els espais públics: s'han contractat a quatre operaris del pla d'ocupació que han realitzat més d'un centenar d'intervencions de reparació de rajoles i voreres; i neteja dels grafits de les façanes.\nPrograma d'atenció a les dependències: s'ha contractat una treballadora social i una integradora social\nActuacions de promoció econòmica al barri: s'ha contractat una tècnica de desenvolupament local i un pla ocupacional pel desenvolupament d'una campanya promocional del barri\nPublicat per Pla del Nucli Antic a 14:04 Cap comentari:\nEtiquetes de comentaris: PINA\nActivitats al Nucli Antic del 20 al 22 de juliol\nFesta Major del Centre Vila. Aquesta començà el diumenge 15 i continua els dies 20, 21 i 22 de juliol.\nDivendres 20: Actuació del vilanoví Mag Lalo a les 22 hores a la Plaça de les Neus.\nDissabte 21: Concurs de dibuix infantil a les 11.30 hores a la Rambla Principal (davant del teatre). A les 19 hores, Cercavila infantil amb els Bessons de la Geltrú i els seus Tabalers, el Gegantó Lalo, els dracs fets pels nens, la Carpa Juanita, el Porró i els Capgrossos del Centrevila. El cercavila surt de la Plaça de les Cols i finalitzarà a la Plaça del Mercat, on tots els infants participants podran pujar als Cavalliuts. Sopar-ball, a les 22 hores a la Plaça de les Neus. L'accés a les taules serà a partir de les 21.30 hores. Tot seguit hi haurà música en viu a càrrec de l'orquestra Babbel, a la mateixa Plaça de les Neus.\nDiumenge 22: Ofici de Missa Solemne a les 11.30 a l'Església de Sant Antoni Abat. A les 19 hores, actuació dels Bordegassos de Vilanova a les 19 hores a la Plaça de les Neus. Tot seguit, a les 20.30 hores es farà el repartiment de premis del Concurs de Dibuix. El Fi de Festa Major serà amb l'actuació del grup d'Havaneres "Port Vell" i podreu prendre Rom Cremat a les 21 hores a la Plaça de les Neus.\nA.C.Ateneu Vilanoví. Exposició fotogràfica sobre la ciutat de Sant Petesburg. Exposició de l'associació cultural Ernesto, que mostra una trentena d'imatges de la ciutat russa on és palesa la diversitat cultural vora el mar Bàltic. L'accés és lliure i gratuït. En actiu fins el 5 d'agost, encara hi esteu a temps !\nDivendres 20:de 10 a 13h i de 16 a 18h\nDissabte 21: de 10 a 13h i de 16 a 18h\nDiumenge 22: de 10 a 14h\nA més, dins la programació d'#estiumuseusVNG, aquest divendres hi ha la Marxa nòrdica i cultural. Es programarà una visita comentada al Museu Romàntic Can Papiol i una marxa nòrdica noctura pel parc del Foix. El lloc de trobada és al pàrquing de l'Hospital de Vilanova a les 20 hores. El preu és de 10 €. L'organització facilitarà els bastons a aquelles persones que no en tinguin. Aquesta activitat està organitzada amb la col·laboració de Font's Adventure.\nInformació i reserves a miquel@fontsadventure.com o al telèfon 607.16.78.03\nÚltims dies de les tapes solidàries amb Bon Rotllo de Vilanova i la Geltrú. Fins el 22 de juliol hi hauran 49 bars i restaurants del centre de la ciutat units per una bona causa. Vinet o cava + tapa per 2,80 €. De cada tapa venuda 0,20€ destinats a la Fundació Vicente Ferrer. Si visites un mínim de 15 locals i omples la butlleta i l'entregues a qualsevol local, podràs guanyar els següents regals: un IPAD 2, un bateig de vol, un xec regal a qualsevol botiga adherida a Viu Comerç, 2 sortides en Kayak, 2 entrades al Faraday Tardor, o 2 entrades per 5 persones al Museu del Ferrocarril de Vilanova i la Geltrú.\nANY TOLDRÀ 2012\nActes del maig al desembre. La commemoració del 50è aniversari de la mort d'Eduard Toldrà ens convida a recordar el llegat humà i musical d'aquest insigne vilanoví. Fou un excel·lent intèrpret vilanoví, un compositor de refinada sensibilitat i un director d'orquestra carismàtic. Els diferents actes estan programats al llarg de l'any. La propera activitat serà el 28 de setembre. Consulteu el programa d'activitats.\nPublicat per Pla del Nucli Antic a 8:24 Cap comentari:\nEtiquetes de comentaris: Activitats cap de setmana, Art i cultura, Dinamització infantil i juvenil, Dinamització sociocultural, Entitats, Participació ciutadana\nAquesta setmana parlem amb la Teresa Pujol, al cap davant d’aquest establiment emblemàtic vilanoví i dels que fan història a la nostra ciutat. Tot començà l’any 1956, quan en Mariano Baig va decidir obrir aquest negoci al Carrer de l’Aigua, 28. En Mariano compaginava el negoci d’una carboneria amb el dels teixits. Val a dir que en aquella època, degut al context polític de la dictadura franquista, el nom de l’establiment era “Trozos”. Aquesta botiga de teixits sorgeix en un moment en que es nota el notable creixement econòmic dels anys seixanta i s'incrementa l'éxode rural cap a les grans i mitjanes ciutats del litoral. A més, Catalunya, comunitat autònoma amb tradició industrial, era pionera en la indústria tèxtil. Les botigues de teixits eren un punt de referència directe pel consum al detall, i més en una època en la que no es produïa roba a l'engròs, i la confecció de la pròpia roba era una tendència majoritària per moltes llars familiars.\nPer consultar sobre les curiositats històriques del comerç a vilanova podeu donar un cop d'ull a "Fes-me'n cinc cèntims...La memòria del futur"\nDes de l'any 1980 fins al 2011 qui ha portat la botiga és la filla d'en Marà Baig, la Concepció. En aquests anys s'uneix la Núria com a dependenta de la botiga. El 2005 Teixits Baig es va traslladar al local actual on es troben ara, al Carrer de l’Aigua núm. 77, un espai més ample que l'anterior. El 2011 la Concepció es jubila pren el relleu la Teresa. Si algun dia necessitem comprar teixit per confeccionar les fundes d'un coixí, o per fer-nos el nostre propi vestit d'estiu, al darrere del taulell ens atendran la Teresa i la Núria, que ens assessoraran sobre quins teixits comprar: la Núria, amb més de vint anys d'experiència en el món dels teixits, i la Teresa, qui s'ha mantingut vinculada al llarg del temps en l'empresa familiar.\nEl vincle de la Teresa amb el món dels Teixits Baig és familiar, ja que de jove es va casar amb en Salvador Baig, fill d’en Mariano. La seva trajectòria professional ha estat polifacètica i continuada al llarg del temps. És d’aquestes dones fetes a sí mateixa i que s’ha mantingut vinculada amb el món laboral: de joveneta va començar a treballar en la guarderia Verges de les Neus, on està actualment la policia local del carrer Pare Garí. Va treballar també en una farmàcia durant 11 anys; posteriorment d’administrativa en una cooperativa i en un concessionari de cotxes. Paral·lelament al bagatge professional ha reciclat els seus coneixements i formació a través de varis cursos especialitzats en temes administratius. La Teresa és filla d'una generació testimoni alhora que impulsora, de l'entrada i incorporació de la dona en el món laboral.\nTeixits Baig és una de les úniques botigues que ven teixits a rotllos de Vilanova i la Geltrú. Tenen un estoc ampli i divers de roba de metros. Venen teixit al detall i/o “granel”, ja que si necessiteu un tros petit de tela per fer varis botons, a partir de 10 centímetres podeu aconseguir el teixit que vulgueu. Això facilita molt l’adaptació cap al client/a ja que aquest/a pot comprar una mesura de teixit que s’adapti realment a les seves necessitats per confeccionar complements varis (botons, diademes, agulles...). Pel que fa al sortit de teixits que tenen, cal destacar vàries categories: teixits bàsics i per vestir; teixits d’equipament per la llar; teixits de carnaval; teixits per fer manualitats i teixits varis. Venen roba que fa 2,8 metre d’amplada.\nDels teixits bàsics i de vestir tenen per confeccionar vestits de temporada. Podreu trobar roba de vichy per bates escolars; panys o roba d'hivern per americanes i pantalons; i roba de fantasia o amb estampats; folres, punt, popelín, batista i sarges. Pel que fa als teixits d'equipament a la llar tenen lunetes o robes de tapisseria , llises o estampades, per forrar fundes de sofà, cobrellits, cortines exteriors, llençols o estovalles. Pel que fa la roba de carnaval en tenen per tot tipus de disfresses, com rasets, llisos o estampats, fantasies, robes brillants, lluentons, tuls, gasa, pèl d'animal, velluts... Del sortit de teixits per manualitats ens podem trobar per fer patchwork (roba, buatua, entretela...) o punt de creu. Els feltres, tipus de tela per fer botons, complements com joies, nines, aplicacions per motius de moda. Hi ha de tot tipus de colors i també amb estampats; roba per fer punt de creu com el panamà, esterilles de diferents mesures i colors. Fa uns anys que amb la difusió del patchkork han ressorgit i s’han posat de moda les manualitats. A arrel d’això sembla que torna a reviure aquesta afició, i la de cusir-se la pròpia roba, sobretot d’estiu.\nEn la categoria de teixits varis ens podrem trobar per confeccionar banderes, lones, farcells, o imitacions de pell: teixit de l’estelada groga o blava, la bandera basca, la del barça, l'andalusa, de l’arc iris, etc. També tenen cotó roig per fer pancartes. Val a dir que tenen un sortit de teixits ideals per a balls populars com són les sarges, roba de sac o lones de cotó pels diables. Teixits Baig treballen fàbriques de nivell local, i amb llarga trajectòria històrica en la producció i elaboració de teixits. La Teresa ens comenta que treballen amb proveïdors nacionals que proveeixen a l'engròs. Teixits Baig donen un servei que va més enllà de Vilanova i la Geltrú. Molts dels seus clients provenen de diferents municipis de la comarca del Garraf, Baix i Alt penedès –Sant Pere de Ribes, Segur de Calafell, Cunit, Cubelles ,Sitges, Vilafranca del Penedès-.\nVal a dir que estan immersos en un projecte de botiga online. Així doncs, a partir del mes d’octubre, podrem accedir a comprar online els teixits que s’adaptin més a les nostres necessitats al web www.teixitsbaig.com. Hi podrem trobar més de 650 referències amb articles diferents. Cada article estarà classificat per categories – bàsics i vestir; equipament per la llar; roba de carnaval; manualitats i varis - i subcategories per cada un d’aquests determinades pel color i tipus.\nPer últim, destacarem una curioistat pels/les clients/es. Si t'animes a comprar un teixit determinat per fer una manualitat, podrà ser exposat al racó de "Les manualitats de les clientes”, on la Teresa i la Núria pengen les manualitats fetes per clientes. En l’altre taulell hi podreu observar les manualitats fetes per la Núria i la Teresa amb punt de creu.\nTeixits Baig està al C/ Aigua, 77. Els horaris són de dilluns a divendres de 9 a 13 hores, i de 17 a 20.30 hores. El dissabte de 9 a 13 hores. Per qualsevol consulta podeu contactar amb Teixits Baig a telèfon 93.814.35.06 o a teixitsbaig@gmail.com; per saber les últimes novetats podeu consultar al Facebook: Teixits Baig\nPublicat per Pla del Nucli Antic a 12:44 Cap comentari:\nActivitats al Nucli Antic del 13 al 15 de juliol\nDivendres 13:de 10 a 13h i de 16 a 18h\nDissabte 14: de 10 a 13h i de 16 a 18h\nDiumenge 15: de 10 a 14h\nPer més informació podeu trucar al 938930382, o a museupapiol@vilanova.cat.\nDenominació d’origen Can Papiol. El millor moment pels vins rosats. Visita comentada en la que es farà una introducció a la història del vi a la comarca del Garraf i taller de cata de vins. Divendres 13 de 19:30 h a 21h . Preu 5 euros. Més informació: 938930382 museupapiol@vilanova.cat\nBaixen els francesos! Museu Romàntic Can Papiol.\nItinerari urbà pels carrers de Vilanova i la Geltrú, que varen convertir-se en escenari de la invasió napoleònica durant la guerra del Francès (108-1814) i visita comentada al Museu Romàntic Can Papiol. Dissabte 14 de 18h a 20h al Museu Romàntic Can Papiol\nPer més informació: museupapiol@vilanova.cat 938930382.\nExposició: Xino Xano cap el Tard. Visió creativa de Vilanova i la Geltrú enfocada des de perspectives personals, cadascuna d'una disciplina artística diversa, i amb la finalitat de mostrar l'acció creativa des d'una triple basant temporal, passat, present i futur. Els autors de les obres són en Ferran Ferrer Margalet, en Frances Pasqual i Moster i la Maria Garcia Rubio. Accés lliure i gratuït. Al Centre d’Art Contemporani la Sala.\nEls horaris del centre d'art contemporani Sala són de dimarts a dissabte de 18 a 21 hores. Dissabtes, diumenges i festius, d'11 a 14 hores. L’accés és lliure i gratuït.\n3X3 Bàsquet Rambla. Torna el 3x3 bàsquet rambla del Club Esportiu Vilanova, dissabte 14 de Juliol, amb categories: Benjami 02/03/04/05, Aleví 00/01, Infantil 98/99, Cadet 96/97, Junior 94/95, Senior 93... i Mixte (NOMÉS PER A CATEGORIES JUNIOR I SENIOR). Més informació: http://clubesportiuvilanova.blogspot.com.es/2012/05/blog-post.html\nDe tapes solidàries per Vilanova i la Geltrú, i al Nucli Antic ! prova las quesadillas al chile chiplote de Cantina Don Taquito, l'ostra francesa d'El Bocao, el risotto de calamars amb cansalada amb alls tendres i pèsols a l'Espai de la Carme, les "vilanovades" o pizza artesana de massa fina, amb ingredients diferents cada dia a El Cistell. Més informació: http://www.bonrotllovng.com/\nPublicat per Pla del Nucli Antic a 9:23 Cap comentari:\nEtiquetes de comentaris: Activitats cap de setmana, Activitats lúdiques, Dinamització sociocultural


Un motor elèctric és una màquina que converteix l'energia elèctrica en mecànica. La majoria de motors elèctrics funcionen mitjançant la interacció entre el camp magnètic del motor i el corrent elèctric d'un bobinat, generant energia en forma de parell aplicat a l'eix del motor. Els motors elèctrics poden estar alimentats amb corrent continu (CC), com bateries, o amb corrent altern (CA), com la xarxa elèctrica. Un generador elèctric és mecànicament idèntic a un motor elèctric, però opera amb el flux de corrent invertit, convertint energia mecànica en elèctrica.\nAnimació del funcionament d'un motor de corrent continu amb escombretes.\nEls motors elèctrics es poden classificar segons moltes consideracions com el tipus de corrent d'alimentació, la construcció interna, el moviment de sortida o l'aplicació. És habitual categoritzar-los segons si funcionen amb corrent continu o amb corrent altern, si tenen escombretes o no, el nombre de fases o si són refrigerats per líquid o aire. Els motors de propòsit general, amb dimensions i característiques estàndard, són una convenient font de potència per a ús industrial. Els motors elèctrics més grans es fan servir en sistemes de transport per canonada, centrals hidroelèctriques reversibles o propulsió de vaixells, amb potències que poden arribar als 100 megawatts. També es poden trobar motors elèctrics en trens, cotxes, ventiladors industrials, bufadors, bombes, màquines eina o electrodomèstics. Hi ha motors elèctrics molt petits que es fan servir en rellotges o discs durs.\nEn algunes aplicacions, com els frens regeneratius en vehicles, els motors elèctrics es poden fer servir com a generadors per recuperar energia que d'altra manera es perdria en forma de calor i fricció.\nEls motors elèctrics produeixen força lineal o rotativa destinat a actuar algun mecanisme extern. Generalment estan dissenyats per girar contínuament o per moure's linealment una distància significativa en comparació a la seva mida. Els solenoides dels motors produeixen una força mecànica considerable, però a una distància operativa semblant a la seva mida. En comparació amb els motors de combustió interna els elèctrics són més lleugers, menuts, eficients i són mecànicament més senzills i fàcils de produir. Tot i això, els motors elèctrics no són tant comuns en aplicacions mòbils perquè necessiten bateries elèctriques grans i poc assequibles mentre que els motors de combustió interna només necessiten un relativament petit dipòsit de combustible.\n4.1 Canvi de sentit de gir\n4.1.1 De corrent continu\n5 Regulació de velocitat\nEl monjo benedictí Andreas (Andrew) Gordon va experimentar amb l'electricitat fins a la seva mort el 1751 i va inventar una estrella metàl·lica que gira horitzontalment i gira quan es produeix una descàrrega electroestàtica; la font d'alimentació era una ampolla de Leyden. Com a professor de la Universitat d'Erfurt, les seves publicacions van ser anunciades i difoses entre els erudits, de vegades sense nomenar l'inventor.\nEl 1820 el físic i filòsof danès Hans Christian Ørsted va descobrir l'efecte magnètic del corrent elèctric, un fenomen fonamental de l’electromagnetisme. Un any després, Michael Faraday va publicar el seu treball sobre "rotació electromagnètica". Va construir un dispositiu en què un conductor elèctric girava al voltant d’un imant fix i, en un contraexperiment, un imant mòbil girava al voltant d’un conductor fix. El 1822 Peter Barlow va desenvolupar la roda de Barlow que porta el seu nom. El científic britànic William Sturgeon va inventar un altre precursor del motor el 1832. Al continent europeu, Ányos Jedlik (1827) i Moritz von Jacobi van treballar en el desenvolupament del motor elèctric de corrent continu. Jacobi va desenvolupar el primer motor elèctric pràctic a Potsdam ja el 1834 i va equipar un vaixell amb una capacitat de dotze persones a Sant Petersburg el 1838 amb el motor de 220 watts que havia desenvolupat, que va ser la primera aplicació pràctica d’un motor elèctric. El ferrer estatunidenc Thomas Davenport també va desenvolupar un motor de commutador a Vermont. El 25 de febrer de 1837 se li va concedir una patent pel seu disseny.\nAixò significa que cap al 1837/1838 es coneixia la base per a un motor elèctric i es va desenvolupar en forma d'eina adequada per al seu ús. Werner von Siemens va patentar la seva màquina dinamo el 1866 . Per primera vegada, va permetre generar energia elèctrica a gran escala. Això va ajudar el motor elèctric a assolir un avanç per a un ús pràctic i generalitzat. A més, també hi va haver alguns desenvolupaments tècnics de diferents tipus de motors elèctrics en aquell moment, però al final no van tenir importància. Entre d'altres, es pot esmentar el motor elèctric de Martin Egger, construït de manera similar a una màquina de vapor, i la "motocicleta elèctrica" de Johann Kravogl.\nLa "roda de Barlow" (1822)\nMotor Jedlik (1827)\n"Màquines elèctriques magnètiques" I cap al 1890\n"Màquines elèctriques magnètiques" II cap al 1890\nDes de l'any 1880 es van construir xarxes elèctriques i centrals elèctriques a molts països. A Alemanya, per exemple, Emil Rathenau amb la seva Allgemeinen Electricitäts-Gesellschaft i als Estats Units Thomas Alva Edison. Amb el subministrament d'energia elèctrica a gran escala, el motor elèctric es va estendre ràpidament. Juntament amb la indústria química, aquesta electrificació va ser la característica més important de la segona revolució industrial. Els tramvies públics de cavalls van ser substituïts per tramvies elèctrics i ara es feien servir motors elèctrics en lloc de la màquina de vapor per fer funcionar les màquines de treball.\nEl motor de corrent continu és el motor més senzill. Comencem per l'exterior, on hi ha la carcassa o càrter, que té un sistema de fixació a la bancada o xassís, en la qual hi ha un conjunt anomenat estator o inductor, format per un suport de xapes, i uns imants o electroimants. Més endins hi ha el rotor, que està format per un nucli de xapes damunt d'un eix que ho suporta tot envoltat per una sèrie de bobinats que estan connectats a les delgues del col·lector, que és per on reben el corrent elèctric; tot això és suportat pels coixinets en els extrems del càrter. A un costat de l'eix hi ha la politja, corona dentada o acoblament, que transmeten l'energia mecànica per ser aprofitada. Quan es fa arribar corrent a través de les escombretes al col·lector, es fa passar un corrent elèctric pels conductors de les bobines, que per la regla de la mà esquerra (recordar que estan submergits en el camp de l'estator), crea una força lateral, i la suma de totes elles ens dona el parell que fa girar el conjunt rotor o motor. Per mitjà del col·lector, es va donant corrent a les bobines adients perquè aquest parell sigui el més fort possible. Són els motors que hi ha en aparells que són moguts per piles o bateries\nOceanvolt, motor elèctric marí.\nEls motors elèctrics s'utilitzen en la gran majoria de les màquines modernes. La seva reduïda grandària permet introduir motors potents en màquines de petita grandària, per exemple trepants o batedores. El seu elevat parell motor i alta eficiència ho converteixen en el motor ideal per a la tracció de transports pesats com trenés; així com la propulsió de vaixells, submarins i dúmpers de mineria, a través del sistema dièsel-elèctric.\nCanvi de sentit de girModifica\nPer efectuar el canvi de sentit de gir dels motors elèctrics de corrent altern se segueixen uns simples passos tals com:\nPer a motors monofàsics únicament és necessari invertir les terminals del debanament d'arrencada, això es pot realitzar manualment o amb relés commutadors\nPer a motors trifàsics únicament és necessari invertir dos de les connexions d'alimentació corresponents a dues fases d'acord a la seqüència de trifases.\nDe corrent continuModifica\nPer a motors de corrent continu és necessari invertir els contactes del parell d'arrencada.\nRegulació de velocitatModifica\nSíncrons trifàsics existeixen dues formes de poder variar la velocitat, una és variant la freqüència mitjançant un equip electrònic especial i l'altra és variant la polaritat gràcies al disseny del motor. Això últim és possible en els motors de debanament separat o els motors de connexió Hilandera, però només és possible tenir un canvi de polaritat limitat, per exemple, de dos i quatre pols.\n↑ Oleg D. Jefimenko (1973). Electrostatic Motors, Their History, Types, and Principles of Operation, Electret Scientific Company. pp. 22–45\n↑ Guarnieri, M. «Revolving and Evolving – Early dc Machines». IEEE Industrial Electronics Magazine, 12, 3, 2018, pàg. 38–43. DOI: 10.1109/MIE.2018.2856546.\n↑ «William Sturgeon born 22nd May 1783 in Whittington, Lancs died 4th December 1850 in Prestwich, Lancashire» (en anglès). whittingtonvillage.org.uk/. [Consulta: 28 febrer 2015].\n↑ (alemany) LEIFIphysik, Geschichte Elektromotor consultat el 4 d'abril del 2020\n↑ (alemany) Ulrich Wengenroth: Elektroenergie, pàgs. 328–334 a: Ulrich Wengenroth (ed.): Technik und Wirtschaft, 1993: (Volum 8 de: Armin Hermann, Wilhelm Dettmering (ed.): Technik und Kultur, Düsseldorf, VDI-Verlag)\n↑ Principios fisicos del funcionamiento de un motor electrico[Enllaç no actiu] (castellà)\n↑ Esquemes i components dels circuits (Circuits elèctrics auxiliars del ...) p.59 en Google llibres\nObtingut de «https://ca.wikipedia.org/w/index.php?title=Motor_elèctric&oldid=30176883»\nDarrera modificació: 12 maig 2022 a les 16:48\nLa pàgina va ser modificada per darrera vegada el 12 maig 2022 a les 16:48.


"Si Mubàrak no marxa, nosaltres tampoc" (Carme Colomina)\nCARME COLOMINA Enviada especial / El Caire 02/02/2011 10:31\n260x366 Manifestants a la plaça de Tahrir, aquest matí. ALJAZIRA Manifestants a la plaça de Tahrir, aquest matí. ALJAZIRA\nL'anunci de Hosni Mubàrak que no es tornarà a presentar a les eleccions presidencials de setembre no ha satisfet els manifestants egipcis, que exigeixen la fi immediata del règim, després de la mobilització massiva d'ahir. La policia ha tornat a vigilar la zona i l'organització també manté els seus propis controls, per evitar que s'infiltressin provocadors.\nEl líder opositor, Mohamed ElBaradei, ha titllat el discurs d'ahir de Mubàrak de "truc" per mantenir-se al poder", mentre els manifestants asseguren que continuaran la protesta fins que Mubàrak plegui.


L'equip d'Oltra pregunta a Fiscalia si investigarà d'ofici amenaces de mort en xarxes socials a la vicepresidenta\nL'equip de Mónica Oltra, vicepresidenta del Govern valencià, ha preguntat a la Fiscalia si actuarà d'ofici per unes amenaces de mort que ha rebut la també consellera d'Igualtat en les xarxes socials.\nL'equip d'Oltra pregunta a Fiscalia si investigarà d'ofici amenaces de mort en xarxes socials a la vicepresidenta Europa Press\nEn concret, el cap de gabinet d'Oltra, Miquel Real, ha publicat un tuit en què es pot llegir: "En aquests casos d'amenaces a Oltra la Fiscalia també actua d'ofici?". I adjunta dos imatges en les quals una mateixa persona profereix amenaces a la vicepresidenta.\nEn una d'eixes imatges s'arreplega un tuit en el qual s'adjunta un article de premsa amb el títol 'Presidenta o salto a la política nacional' i eixa persona comenta: "A esta perra hija de puta que cuelguen de una soga por traición a los valencianos".\nEn una altra imatge, la mateixa persona agrega un article d'Oltra en què es refereix a la presó permanent i assenyala: "A ver si matan a tu madre o te violan a ti y sigues pensando lo mismo moniata mamarracha analfabeta y antivalenciana".\nRecentment, la vicepresidenta de la Generalitat va mostrar tot el seu "suport i estima" a la líder de Ciutadans a Catalunya, Inés Arrimadas, a qui una internauta va desitjar mitjançant les xarxes socials que la "violaren en grup".\nEn eixe moment, en declaracions als mitjans, va lamentar que "aquest tipus d'actuacions perpetuen els esquemes masclistes, patriarcals i violents".


Ajuntament de Font-rubí/Estudi sobre els mosquits a Font-rubí\nData i hora oficials: 19/09/2019 15:01\nEstudi sobre els mosquits a Font-rubí\nS’analitza la problemàtica de mosquits al municipi i es proposaran mesures per minimitzar la presència de mosquits\nL’estudi el realitza el personal tècnic del Servei de Control de Mosquits del Consell Comarcal del Baix Llobregat. Després d’una entrevista inicial es realitzen visites de camp, tant a les zones urbanes com periurbanes, rurals i naturals, per tal de valorar la presència de mosquits, els seus focus de cria i/o llocs que reuneixin les condicions per ser-ho. Els mosquits requereixen aigua estancada durant més d’una setmana que sigui accessible, per a criar-hi les seves larves i completar el seu cicle vital gràcies a la sang dels veïns més propers.\nEl document final contindrà les mesures aplicables als diferents punts detectats, des de l‘òptica del control integrat, que inclou les modificacions físiques del medi, les accions culturals, la lluita biològica i el control químic; buscant la màxima eficàcia amb un efecte mínim sobre el medi ambient.\nDes de l’Ajuntament, amb aquest document, tindrem una eina per actuar contra els mosquits en l’àmbit públic (carrers, equipaments, i altres espais públics), però cal recordar que és molt important que tots els veïns i veïnes tinguem cura de no tenir aigua acumulada a casa. Si teniu qualsevol qüestió, no dubteu en consultar-nos.\nAquest estudi està finançat pel Servei de Salut Pública de la Diputació de Barcelona, que té entre els seus objectius prestar suport tècnic en l’àmbit del control de plagues als municipis que ho sol·liciten. La diagnosi l’elabora el Servei de Control de Mosquits, una entitat de referència en l’àmbit del control de plagues i una experiència de 36 anys en els mosquits, a través d’un Conveni específic amb la Diputació.\nData i hora de la darrera actualització d'aquest contingut: '02-05-2019 15:08


EL CLUB DELS MALEITS 3 MALEIDES NOIES. LIENAS MASSOT, GEMMA. 9788490574782 La Petita\nEL CLUB DELS MALEITS 3 MALEIDES NOIES\nAquest trimestre hi ha una festa a l'institut i els maleïts hi volen anar tant sí com sí. Això sí, han d'anar en parella. Ha arribat el moment de buscar xicota!\nTorna la Carlota a labutxaca; aquest cop, un diari sobre el feminisme ...\nUneix-te al Marc, al Nil i al Lluc en aquesta nova missió! Marcpower al rescat! ...


Penyagolosa Trails HG s'ajorna al 17 d'octubre de 2020 pel COVID-19\nPenyagolosa Trails HG s'ha vist obligat a ajornar l'edició que havia de celebrar-se del 17 al 19 d'abril de 2020 per la crisi del COVID-19 (Coronavirus). L'esdeveniment es posposa fins al cap de setmana del 16 al 18 d'octubre de 2020. El director, Tico Cervera, lamenta haver d'assumir aquest ajornament, després de tot el treball que s'estava realitzant, però les circumstàncies actuals obliguen a posposar la prova.\nEn els dos últims dies s'han mantingut nombroses converses i reunions amb les autoritats locals, provincials, autonòmiques i estatals. L'objecte de les mateixes era analitzar la situació en la qual estem immersos i l'afecció que té per a esdeveniments com Penyagolosa Trails HG. Les recomanacions de les autoritats segueixen les emeses per l'Organització Mundial de la Salut i el Ministeri de Sanitat i aconsellen evitar qualsevol esdeveniment massiu perquè existeix un major risc d'exposició i transmissió del virus. Un esdeveniment que reuneix 2100 corredors vinguts de quasi 50 països i que congrega a milers d'afeccionats durant tot el recorregut podria ser un gran problema en una crisi sanitària com l'actual.\nEl director Tico Cervera explica que “des de l'organització de Penyagolosa Trails HG lamentem haver de veure'ns obligats a prendre la decisió d'ajornar l'edició de 2020, però la prioritat és la salut i seguretat de tots. Estem en una situació d'emergència sanitària i hem d'atendre les directrius que ens marquen les autoritats i ser responsables en casos tan excepcionals com aquest. A més, afegia que tots els que formem part de l'organització de Penyagolosa Trails HG portem mesos treballant amb la passió habitual per organitzar la millor edició possible. Així com sabem que molts de vosaltres i vosaltres porteu mesos preparant-vos per a aquesta edició, amb molt d'esforç i sacrifici. Els preparatius, esforços i anticipació que tots compartim, corredors i organitzadors, lamentablement no podran veure's culminats en la data prevista”. A més, ha volgut agrair tot el “suport dels patrocinadors de la prova, ja que han estat al costat de l'organització en aquests moments tan difícils i ens han recolzat en la presa de les decisions”.\nPenyagolosa Trails HG també ha anunciat que no farà efectiu l'article 19 del Reglament, que parla únicament un reembossament parcial als corredors en cas d'anul·lació de la prova. Així, l'organització ha decidit donar l'opció als corredors i corredores que anaven a disputar la MiM i la CSP, de poder participar a l'octubre de 2020 o en l'edició de 2021, que es disputarà el cap de setmana del 23 al 25 d'abril. En cas que un corredor decidira no disputar cap de les dues, es procediria a reembossar-li un 50% de la inscripció. En el cas que s'alliberaren places per a l'edició de 2020, es cobririen amb la llista provisional de l'últim sorteig. Per a l'edició de 2021, hi haurà un nou procés d'inscripcions i un sorteig, com és habitual.\nEn les pròximes setmanes, s'enviarà un mail a tots els corredors que ja tenien la seua plaça per a informar-los dels terminis en els quals hauran de decidir quina opció trien.


marfanta.com: L’Hospital de Tortosa Verge de la Cinta vol millorar i reubicar l’hospital de dia\nL’Hospital de Tortosa Verge de la Cinta vol millorar i reubicar l’hospital de dia\nTORTOSA (Baix Ebre).- L'Hospital de Tortosa Verge de la Cinta ha fet balanç aquest dimecres de l'activitat del centre en el darrer any després d'haver rebut per quart any consecutiu el premi Top 20 en l'apartat de Gestió Hospitalària Global, sent l'únic de la demarcació de Tarragona distingit. El director de l’Hospital de Tortosa Verge de la Cinta, Salvador Pallejà, ha destacat l’increment de l’activitat quirúrgica. L'Hospital ha incrementat en un 3,5% les intervencions quirúrgiques, arribant fins i tot a superar l'activitat que es feia al 2010. També s'ha incrementat la cirurgia major ambulatòria i l'hospitalització domiciliària. Entre els reptes per l'any vinent, hi ha la millora i reubicació de l'hospital de dia que ha incrementat els pacients atesos, la majoria malalts oncològics, en un 12,5% en el darrer any.\nPer la seva part, el director dels serveis territorials de Salut a l’Ebre, Albert Gómez, ha avançat que, d’acord amb el Pla de Salut de Catalunya, a principis d’any s’implementarà un nou servei de nefrologia per a malalts aguts i un d’atenció a la síndrome de sensibilitat central.\nD’altra banda, el gerent de l’Institut Català de la Salut (ICS) al Camp de Tarragona i Terres de l’Ebre, Pere Montserrat, ha detallat que durant el primer trimestre del 2016 es coneixeran les solucions per millorar l’accessibilitat a l’Hospital de Tortosa Verge de la Cinta. / Via Canal 21 Ebre\nPublicat per Gustau Moreno Pérez a 2.12.15


Hotel Moixero, informació i reserves | Esquiades\nQuan vols viatjar al Hotel Moixero?\n8 Lucas Va viatjar amb amics Va viatjar a març de 2021 Molt acollidor, net i boniques vistes. Bàsic però tot el q necessites.\nEl personal poc eficient. Més q res perquè hem tingut una mala experiència amb el forfet q normalment ens el donen a l'hotel i quan preguntem la recepcionista no va saber explicar-nos com aconseguir-ho i ens va dir q ella no tenia q conèixer sobre això.\n9 Oriol Va viatjar en família Va viatjar a març de 2021 El servei excel·lent. I el que mes cal destacar es l’atenció del personal que hi treballa. Tots son súper amables. El menjar excel.lent. Als nens els hi ha encantat. Segur que repetirem. Les instal·lacions son bastant velles i no estaria malament que s’anes reformant. Els esmorzars podrien ser una mica mes variats. Així i tot no ens queixem d’això.\n9.7 Sofia Va viatjar en família Va viatjar a març de 2021 Qualitat preu està molt bé. A 10 min de pistes la masella. Habitacions netes, menjar casolà molt rica. I entorn preciós on poder fer una passejada i veure el atrdecer.\nCakefaccion una mica alta i no la vam poder modificar. Wifi regular en zones comunes, però si vas a desconnectar tampoc fa molta falta.\n8.7 Aitor Va viatjar amb amics Va viatjar a març de 2021 Molt bona localització i menjar molt rica.\n9 Raquel Va viatjar en parella Va viatjar a març de 2021 El tracte de tot el personal immillorable, sobretot de l'gerent Gabi. Ens van fer sentir com a casa, molt a gust i en família. L'hotel és un paratge de calma i tranquil·litat amb totes les comoditats i facilitats possibles. Hem passat un parell de dies increïbles i genials. Sens dubte tornarem.\n8.7 Carlos Va viatjar amb amics Va viatjar a març de 2021 -La amabilitat de el personal de l'hotel -La neteja de l'habitació i l'habitació en general -Ens van donar totes les facilitats a l'hora de sopar quan vam arribar\nPer dir alguna cosa: -No vam poder regular el termòstat de l'habitació. En algun moment feia calor -El WIFI no arribava a la nostra habitació\n6.8 Va viatjar en parella Va viatjar a març de 2021 Demanem un llit de matrimoni gran i ens trobem amb dos individuals petites. El problema va ser que no ens donaven opcions ni solucions al mateix hotel per canviar-la. I el problema era de l'hotel.\n9.7 Manuel Va viatjar en parella Va viatjar a abril de 2021\n8.3 Sergi va viatjar sol Va viatjar a març de 2021\n10 Va viatjar en parella Va viatjar a març de 2021


El Seminari d'A TEMPO, Arts i Formació tanca la seva segona edició que ha comptat amb 150 participants i totes les places exhaurides - Temporada alta - Festival de teatre\nEl Seminari d'A TEMPO, Arts i Formació tanca la seva segona edició que ha comptat amb 150 participants i totes les places exhaurides\nEl Seminari de Pedagogies artístiques per a la transformació social, organitzat per La Fundació La Ciutat Invisible i ConArte Internacional i reconegut pel Departament d’Ensenyament de la Generalitat de Catalunya, s’ha celebrat aquesta setmana al Centre Cultural La Mercè (Girona). A la formació hi han assistit cent cinquanta professionals del món educatiu i artístic.\nLes principals conclusions que s'han extret del Seminari és que els projectes educatius vinculats amb les arts, generen un coneixement que va més enllà dels temaris educatius tradicionals: com el respecte amb els companys; la cohesió social, ja que es treballa amb llenguatges no-verbals que permeten traspassar barreres lingüístiques i culturals tot treballant en un projecte compartit; l’entusiasme; i el creixement personal, ja que es veuen obligats a prendre unes responsabilitats que segurament no tindrien a la seva edat. A més, treballar amb les arts genera que l'educació esdevingui més atractiva pels estudiants i això millora el rendiment a les aules.\nPer arriba en aquest punt d'unió entre les arts i l'educació és necessari fer canvis des de dins de les aules, com afirma Maria Acaso, experta en educació disruptiva, “la importància recau en la formació del professorat”; però que també cal que les polítiques apostin per transformar l’educació tradicional per anar cap a una de transversal on les arts puguin estar incloses. Cal transformar els espais perquè siguin acollidors a aquestes noves experiències integradores a la diversitat, cal prendre riscos per a canviar aquests mètodes que no permeten que els estudiants es facin el seu propi espai dins de l’àmbit educatiu.\n<< Anterior06/07/2018Espectacles de les subseus a la venda: Les noies de Mossbank Road, Immortal, Un cop l’any i El color de la llum\nSegüent >>17/07/2018Nous espectacles a la venda a Banyoles: Esmorza amb mi i El senyor petit


Moutieres X Tignes Tignes França - Ofertes d'hotels amb els MILLORS DESCOMPTES EN LÍNIA\nMés informació sobre Moutieres X Tignes\nAl visitar Tignes, vosté es sentirà com a casa a Moutieres X Tignes, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMoutieres X Tignes ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara balcó/terrassa, cuina americana, forn microones, renta vaixelles, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Moutieres X Tignes és una elecció inteligents per a viatgers a Tignes, i ofereix una estada relaxant i sense molèsties.\nCal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Els llençols i les tovalloles no estan inclosos en el preu de l'habitació. Podeu llogar-los a l'allotjament per un suplement de 19 EUR per persona o portar els vostres.


Diumenge passat vèiem que Jesús enviava els Dotze a fer el que Ell fa. Avui la litúrgia ens ofereix la pàgina en què Marc explica què passa quan tornen. Podem contemplar aquesta escena fent tres mirades específiques: a Jesús, als apòstols i al poble.\nJesús reuneix els qui abans havia enviat. És el mateix que fa amb nosaltres cada diumenge en l’Eucaristia: reuneix els qui el diumenge anterior havia dispersat a la missió, a donar testimoni.\nEl “lloc despoblat” que Jesús ofereix és equivalent al desert, en el qual Ell mateix hi feia estades. És lloc simbòlic d’encontre amb Déu, de contrastar amb Ell la vida i acció. En Ell hi ha el veritable repòs.\nContemplem els apòstols\nEls apòstols són conscients que la seva missió té l’origen en Jesús; i que, per tant, també s’ha de revisar amb Ell: Jesús no abandona els qui ha embarcat en la missió. Una missió que consisteix a “fer” i “ensenyar”, igual que la de Jesús. Estan a disposició del poble, i això és esgotador.\nContemplem el poble\nÉs un poble que busca, que “corre” buscant algú que li sembla que li farà bé. Busca perquè necessita “pastor”, necessita paraules de vida, paraules que no afeixuguin. És un poble fet de gent que també necessita “repòs”, afeixugats per moltes coses, per dificultats de la vida.\n-¿On trobes tu el repòs per al cansament que suposa la teva missió? ¿Busques formes de “reposar en el Senyor”?\n-¿Revises amb Ell la teva missió?\n-¿Et sents “pastor” de les persones que veus necessitades d’una mà amiga? ¿Què pots fer i què fas per elles?


La Universitat d'Alacant estrena el projecte cinematogràfic "Galeria d'ombres". Actualitat Universitària\nLa Universitat d'Alacant estrena el..e cinematogràfic "Galeria d'ombres"\nEl Servei de Llengües i Cultura, l'Observatori d'Inserció Laboral i l'Escola Politècnica Superior presenten aquest nou projecte cinematogràfic de producció pròpia que aplega emprenedoria, cultura i tecnologia\nLa Universitat d'Alacant estrena dijous que ve 19 de maig «Galeria d'ombres», un projecte cinematogràfic de producció pròpia resultat de la iniciativa i la col·laboració entre el Servei de Llengües i Cultura, l'Observatori d'Inserció Laboral i l'Escola Politècnica Superior. L'estrena tindrà lloc a les 19.30 hores a la sala d'actes de la Facultat d'Educació.\nEl projecte uneix el trinomi emprenedoria, cultura i tecnologia i va sorgir de la iniciativa de Pep Rubio (Observatori d'Inserció Laboral), Raúl García (Servei de Llengües i Cultura) i Carlos Guillem (EPS), amb l'objectiu d'oferir més suport als projectes d'estudiants i ampliar la seua formació des d'aquests tres vessants.\n«Galeria d'ombres» és un migmetratge de vint minuts de durada dirigit per Adrián Arnáiz, en el qual, tal com afirma el seu guionista, José Pastor, «plantegem una situació des de dos punts de vista. Es tracta del robatori d'un quadre des del punt de vista de dues persones que en principi no tenen res a veure. Intriga i misteri són la recepta per a captar l'atenció de l'espectador».\nPer què unir emprenedoria, cultura i tecnologia?\nL'aposta per la emprenedoria és una prioritat per a la Universitat d'Alacant, i des de l'Observatori d'Inserció Laboral, dependent del Vicerectorat d'Estudiants, s'orienta i s’aconsella estudiants d'últims cursos perquè puguen desenvolupar els seus projectes. Adrián Arnaiz i José Pastor, estudiants de Publicitat i Relacions Públiques de la UA, juntament amb un altre company, Carlos Rosell, estan gestant un projecte empresarial denominat Sala Zero Films. Per aquest motiu, els ideadors de «Galeria d'ombres» van pensar en Arnáiz i Pastor perquè exerciren de director i guionista, respectivament.\nD'altra banda, el Vicerectorat de Cultura, Esports i Política Lingüística, a través del Servei de Llengües i Cultura, ofereix als estudiants innovadors propostes culturals, formatives i participatives. Amb aquest objectiu, l'Aula de Cinema va decidir sumar-se a aquest projecte col·laboratiu, igual que l'Escola Politècnica, que ha volgut també col·laborar-hi aportant una de les facetes que més els caracteritza: la tecnologia. Part de l'equip de Ràdio Politècnica s'ha mobilitzat per a col·laborar aportant els seus coneixements tècnics i els equips en l'enregistrament d'aquest migmetratge, enriquint a més, el seu període de pràctiques.\nEquip de “Galeria d'ombres”\n- Productors: Pep Rubio (Observatori d'Inserció Laboral), Raúl García (Servei de Llengües i Cultura) i Carlos Guillem (EPS)\n- Director: Adrián Arnáiz\n- Guionista: José Pastor\n- Director creatiu: Carlos Rosell\n- Equip artístic: Pedro Sánchez, Laura Aguado, Alejandra Lifante i David Sánchez\n- Equip tècnic: Dani González, Ismael Mirón, María Barquillas, Javier Pastor (Telecos) i Marcelo Morán (informàtic)